钦定古今图书集成/明伦汇编/闺媛典/第122卷 > 陈绍庭妻汪氏
## 钦定古今图书集成/明伦汇编/闺媛典/第122卷 > 陈绍庭妻汪氏

按《宁波府志》：“汪氏，名本奇，奉化人。生而聪慧，年二十
六归陈绍庭。越四载，夫亡，无子，夫临终语本奇曰：‘汝
伯姒方娠得子，当以嗣我’。已而果生男铸。本奇子之，
慈爱如己出。母族怜其贫，欲夺其志，本奇泣曰：‘《礼》云：
一与之醮，终身不改。清苦固其常耳，如复相强，有死
而已’。”乃穿竁夫墓，以示必同穴，孝舅姑，具祭祀。遇夫
讳日，必哽咽流涕，抚其子，读书成人。年六十九卒，有
司上其事旌之。